ম্যুলুজ
**ম্যুলুজ** (উচ্চারণ: [myluz]) পূর্ব ফ্রান্সে সুইজারল্যান্ড ও জার্মান সীমান্তে অবস্থিত একটি শহর ও কম্যুন। এটি ওত-রাঁ দেপার্তমঁর বৃহত্তম শহর এবং স্ত্রাসবুরের পর আলসেস রেজিওঁর দ্বিতীয় বৃহত্তম শহর। ২০১৭ সালে এই শহরের জনসংখ্যা ছিল ১০৯,৪৪৩ জন, এবং ২০১৬ সালে এই মহানগর এলাকার জনসংখ্যা ছিল ২৮৫,১২১ জন। ম্যুলুজ হল ম্যুলুজ আলসাস আগ্লোমেরাশিওঁর ৩৯টি কম্যুনের একটি প্রধান কম্যুন।

ম্যুলুজ শহরটি সিতে দ্য লোতোমোবিল (যা মুজে নাশিওনাল দ্য লোতোমোবিল বা জাতীয় অটোমোবাইল জাদুঘর নামেও পরিচিত) ও সিতে দ্যু ত্র্যাঁ (যা ম্যুজে ফ্রঁসে দ্যু শেমাঁ দ্য ফের বা ফরাসি রেলওয়ে জাদুঘর নামেও পরিচিত)-সহ একাধিক জাদুঘরের জন্য প্রসিদ্ধ। এই দুটি যথাক্রমে বিশ্বের বৃহত্তম অটোমোবাইল ও রেলওয়ে জাদুঘর। "ফরাসি ম্যানচেস্টার" নামে পরিচিত এই শিল্প নগরীটিতে আপার আলসাস বিশ্ববিদ্যালয় অবস্থিত, যেখানে ইউরোপিয়ান ফিজিক্যাল সোসাইটির সদর দপ্তর রয়েছে।

ইতিহাস
------

খ্রিষ্টপূর্ব ৪৮ অব্দে ম্যুলুজের পশ্চিমপ্রান্তে আরিওভিস্টুসের নের্তৃত্বে জার্মান দল জুলিয়াস সিজারের রোমান সেনাবাহিনীর বিরুদ্ধে যুদ্ধে অবতীর্ণ হয়েছিল। শহরটি নিয়ে প্রথম লিখিত যে নথি পাওয়া যায় তা ১২শ শতাব্দীর। এটি পবিত্র রোমান সাম্রাজ্যের সুন্দগাউয়ের দক্ষিণ আলসাটিয়ান কাউন্টির অংশ ছিল। ১৩৫৪ থেকে ১৫১৫ সাল পর্যন্ত ম্যুলুজ আলসাসের দশটি মুক্ত রাজকীয় শহরের সংগ দেকাপোলের অংশ ছিল। ১৫১৫ সালে শহরটি সহযোগী হিসেবে সুইস কনফেডারেশনে যোগ দেয় এবং এর ফলে ফ্রান্স শহরটিকে ১৬৪৮ সালে ওয়েস্টফালিয়া শান্তি চুক্তির পর সুন্দগাউয়ের বাকি অংশের মত সংযোজন করেনি। আলসাসে অবস্থিত অন্য একটি দেশের অঞ্চল হিসেবে এটি সুইস ফেডারেশনের সহযোগী হয়ে স্ত্রাদত্রেপিউবলিক ম্যুলহাউসেন নামে মুক্ত ও স্বাধীন ক্যালভিনিস্ট প্রজাতন্ত্র ছিল। ১৭৯৮ সালের ৪ঠা জানুয়ারি এই শহরের নাগরিকদের ভোটের ১৭৯৮ সালের ২৮শে জানুয়ারি ফরাসি বিপ্লবের ডিরেক্টরি সময়কালে ম্যুলুজ চুক্তি অনুসারে এটি ফ্রান্সের অংশ হয়।

ফ্রাঙ্কো-প্রুসীয় যুদ্ধে (১৮৭০-১৮৭১) প্রুসীয়রা বিজয়ী হলে ম্যুলুজ জার্মান সাম্রাজ্যে আলসাস-লরেন (১৮৭১-১৯১৮) অঞ্চলের অংশ হয়। ১৯১৪ সালে প্রথম বিশ্বযুদ্ধের শুরুতে ফরাসি সৈন্যরা শহরটিকে স্বল্প সময়ের জন্য দখল করে নেয়, কিন্তু দুই দিন পর ম্যুলুজ যুদ্ধের পর তারা সেনা প্রত্যাহারে বাধ্য হয়। ১৯১৮ সালে প্রথম বিশ্বযুদ্ধের শেষে ফরাসি সৈন্যদল আলসাসে প্রবেশ করে এবং ভার্সাই চুক্তির অধীনে জার্মানরা শহরটি ফ্রান্সের নিকট হস্তান্তর করে। ১৯৪০ সালে ফ্রান্স যুদ্ধের পর জার্মান সেনারা শহরটি দখল করে। ১৯৪৫ সালের মে মাসে দ্বিতীয় বিশ্বযুদ্ধের শেষে এটি ফ্রান্সের নিয়ন্ত্রণে আসে।

১৮শ শতাব্দীর মধ্যভাগে টেক্সটাইল ও চামড়া শিল্পের বিস্তার এবং পরবর্তী কালে রাসায়নিক ও প্রকৌশল শিল্পের বিকাশের মধ্য দিয়ে শহরটি উন্নতি ত্বরান্বিত হয়। ম্যুলুজকে দীর্ঘসময় ফরাসি ম্যানচেস্টার নামে অভিহিত করা হত। শহরটির লুইজিয়ানার সাথে দীর্ঘ সম্পর্ক ছিল, যেখান থেকে তুলা আমদানি করা হত। এছাড়া শহরটির লেভান্তের সাথে সম্পর্ক ছিল।

ভূগোল
-----

ম্যুলুজ শহর দিয়ে দুটি নদী প্রবাহিত হয়েছে। সেগুলো হল দোলের ও ইল। এই দুটি রাইন নদীর শাখা নদী। ম্যুলুজ থেকে স্ত্রাসবুর ও জুরিখের দূরত্ব প্রায় ১০০ কিমি (৬২ মাইল), মিলানের দূরত্ব ৩৫০ কিম (২১৭ মাইল), এবং ফ্রাঙ্কফুর্টের দূরত্ব প্রায় ৩৪০ কিমি (২১১ মাইল)। এটি সুইজারল্যান্ডের বাসেল ও জার্মানির ফ্রাইবুর্গের সন্নিকটে অবস্থিত এবং এই দুটি শহরের সাথে যৌথভাবে ইউরোএয়ারপোর্ট আন্তর্জাতিক বিমানবন্দর ব্যবহার করে থাকে।

পরিবহন
------

### আকাশপথ

ম্যুলুজ শহরটি সুইজারল্যান্ডের বাসেল ও জার্মানির ফ্রাইবুর্গ শহরের সাথে যৌথভাবে ইউরোএয়ারপোর্ট আন্তর্জাতিক বিমানবন্দর ব্যবহার করে থাকে। বিমানবন্দরটি শহর থেকে ২৫ কিমি (১৬ মাইল) দক্ষিণে অবস্থিত।

### রেলপথ

ম্যুলুজ-ভিল স্টেশনটি পারি, দিজোঁ, ব্যজঁসোঁ, বেলফোর, স্ত্রাসবুর, লিওঁ, মার্সেই, মোঁপেলিয়ে ও লিল-সহ ফ্রান্সের বিভিন্ন শহরের সাথে এই শহরের সংযোগ স্থাপন করে থাকে। কিছু রেলগাড়ি বাসেল, বার্ন ও জুরিখ-সহ সুইজারল্যান্ডের কয়েকটি শহরেও যাতায়াত করে। এছাড়া একটি রেলগাড়ি ফ্রাঙ্কফুর্টেও রেলসেবা প্রদান করে এবং ইউরোসিটি ব্রাসেলস, লুক্সেমবুর্গ, স্ত্রাসবুর ও বাসেল শহরের সাথে যোগাযোগ স্থাপন করে।

### সড়কপথ

মটরওয়ে এ৩৬ শহরটির সাথে ফ্রান্সের পশ্চিম প্রান্তের শহর দিজোঁ, পারি ও লিওঁর সাথে যোগাযোগ স্থাপন করে। এ৩৫ উত্তর-দক্ষিণ বরাবর স্ত্রাসবুর ও বাসেল শহরের সাথে যোগাযোগ স্থাপন করে।

ভগ্নী-প্রতিম শহর
----------------

ম্যুলুজ নিম্নোক্ত শহরগুলোর ভগ্নী-প্রতিম শহর:

* যুক্তরাজ্য ওয়ালসাল, ইংল্যান্ড, ১৯৫৩ থেকে
* বেলজিয়াম অঁভের্স, বেলজিয়াম, ১৯৫৬ থেকে
* জার্মানি কাসেল, জার্মানি, ১৯৬৫ থেকে
* ইতালি বেরগামো, ইতালি, ১৯৮৯ থেকে
* জার্মানি কেমনিৎজ, জার্মানি, ১৯৯০ থেকে
* ইসরায়েল গিভাতাইম, ইসরায়েল, ১৯৯১ থেকে
* রোমানিয়া তিমিশোয়ারা, রোমানিয়া, ১৯৯১ থেকে
* চীন জিনিং, চীন

তথ্যসূত্র
---------

1. ↑  "Populations légales 2017 Commune de Mulhouse (68224)" (French ভাষায়)। INSEE। সংগ্রহের তারিখ ১৫ সেপ্টেম্বর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Aire urbaine de Mulhouse (034)" [Mulhouse metropolitan area] (French ভাষায়)। INSEE। সংগ্রহের তারিখ ১৫ সেপ্টেম্বর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "m2A est composée de 39 communes"। Mulhouse Alsace Agglomération। সংগ্রহের তারিখ ১৫ সেপ্টেম্বর ২০২০।
4. ↑  "Mulhouse Alsace Agglomération"। *annuaire-mairie.fr*। সংগ্রহের তারিখ ১৫ সেপ্টেম্বর ২০২০।
5. ↑  "Le sex appeal industriel de Mulhouse" (ফরাসি ভাষায়)। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
6. 1 2  "Mulhouse"। Tourist Office\*\*\*\*and Conventional Bureau of Mulhouse and its Region। ৪ সেপ্টেম্বর ২০১৩ তারিখে মূল থেকে আর্কাইভ করা।
7. ↑  "Jumelages Europe et Asie"। *mulhouse.fr* (ফরাসি ভাষায়)। Mulhouse। সংগ্রহের তারিখ ১৬ সেপ্টেম্বর ২০২০।

বহিঃসংযোগ
---------


উইকিমিডিয়া কমন্সে **ম্যুলুজ** সংক্রান্ত মিডিয়া রয়েছে।

* উইকিসংকলনে পাঠ্য:

	+ "Mülhausen"। *The New Student's Reference Work*। ১৯১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
	+ "Mülhausen"। *ব্রিটিশ বিশ্বকোষ*। **18** (১১তম সংস্করণ)। ১৯১১। পৃষ্ঠা 960। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* প্রাতিষ্ঠানিক ওয়েবসাইট (ফরাসি এবং জার্মান ভাষায়)
* Official website of the Tourist Office of Mulhouse and its region
* Official website of the Convention Bureau of Mulhouse and its region  ওয়েব্যাক মেশিনে আর্কাইভকৃত ২৬ নভেম্বর ২০১১ তারিখে
* The Mulhousian Ferret: High Resolution Video Guide of Mulhouse (ফরাসি ভাষায়)
* MulhouseBienvenue.com City Guide Town of Mulhouse (ফরাসি ভাষায়)
* Museum of Printed Textiles
* TramTrain website (জার্মান ভাষায়)

| * দে
* স
জনসংখ্যা অনুযায়ী ফ্রান্সের শহরসমূহ |
| --- |
| ১০ লক্ষের অধিক অধিবাসী | 
* প্যারিস

 |
| ৫ লক্ষ থেকে ১০ লক্ষ অধিবাসী | 
* মার্সেই
* লিওঁ

 |
| ২ লক্ষ থেকে ৫ লক্ষ অধিবাসী | 
* তুলুজ
* নিস
* নঁত
* মোঁপেলিয়ে
* স্ত্রাসবুর
* বর্দো
* লিল
* রেন

 |
| ১ লক্ষ থেকে ২ লক্ষ অধিবাসী | 
* রাঁস
* সাঁতেতিয়েন
* তুলোঁ
* ল্য আভ্র
* গ্রনোবল
* দিজোঁ
* অঁজে
* নিম
* সাঁ-দ্যনি, রেউনিওঁ
* ভিলর্বান
* ক্লেরমোঁ-ফেরঁ
* ল্য মঁস
* এক্স-অঁ-প্রোভঁস
* ব্রেস্ত
* তুর
* আমিয়ঁ
* লিমজ
* আনসি
* পের্পিনিয়ঁ
* বুলইন-বিয়ঁকুর
* অর্লেয়ঁ
* মেৎস
* ব্যজঁসোঁ
* সাঁ-দ্যনি, সেন-সাঁ-দ্যনি
* আরজঁতই
* রুয়ঁ
* মোঁত্রই
* ম্যুলুজ
* কঁ
* সাঁ-পোল, রেউনিওঁ
* নঁসি

 |
| 
* সম্পূর্ণ তালিকা

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট
	+ 2

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* চেক প্রজাতন্ত্র

 |
| অন্যান্য | 
* সুইজারল্যান্ডের ঐতিহাসিক অভিধান
* মিউজিকব্রেইন্‌জ ক্ষেত্র
* সুডক (ফ্রান্স)
	+ ১

 |